তড়িচ্চুম্বকীয় বলের পদার্থবিদ্যাগত তত্ত্ব হচ্ছে Electrodynamics যা ১০০শত বছর পূর্বে Maxwell ভিত্তি প্রস্তর স্থাপন করেছিলেন । আর একটা বড় ব্যাপার হচ্ছে Maxwell এর তত্ত্বটি আপেক্ষিক তত্ত্বের সাথে সঙ্গতিপূর্ণ ছিল । Maxwell এর এই তত্ত্ব কে আবেলীয় ক্ষেত্রতত্ত্ব বলে । এই ধরনের ( আবেলীয় ক্ষেত্রতত্ত্ব ) তত্ত্বের বৈশিষ্ট্য এই যে , এখানে যে কোন কোয়ান্টাম সংখ্যা বা চার্জ যুক্ত কণা একটি সুদূর প্রসারী ক্ষেত্র সৃষ্টি করে এবং সেই ক্ষেত্রের শক্তি ঐ কোয়ান্টাম সংখ্যার সমানুপাতিক । Maxwell এর তত্ত্বে এই কোয়ান্টাম সংখ্যা হচ্ছে বৈদ্যুতিক চার্জ । ১৯৪০ সালে Feynman , Tomonaga , Schwinger এর হাত ধরে কোয়ান্টাম তড়িৎগতিবিদ্যা বা Quantum Electrodynamics (QED) পূর্ণটা লাভ করে । QED কে বলা হয় কোয়ান্টাম জগতের সবচেয়ে পুরাতন , সহজ এবং সফল গতিবিদ্যা বিষায়ক তত্ত্ব । QED তত্ত্বটি পরবর্তীতে অন্যসব কোয়ান্টাম ক্ষেত্র তত্ত্বের জন্য এই রূপায়ণ একটা মডেল হিসাবে কাজ করেছে । আমি ফোটন কিভাবে উৎপন্ন হয় তা একটা সহজ উদাহরণ দিয়েছিলাম এইবার কোয়ান্টাম জগতের পরিপেক্ষিতে আরেকটি উদাহরণ দেই । কোনো পদার্থ কণা যেমন ইলেকট্রন একটা ফোটন বা বলকণা নিক্ষেপ করে, এবং এর ফলে পিছনের দিকে একটা ধাক্কা খায় । এই বলকণা পরে দ্বিতীয় কোনো পদার্থকণার সাথে ধাক্কা খেয়ে একীভূত হয়ে যায়, ফলে এই দ্বিতীয় কণাটির গতিপথও বদলে যায় । আসলে QED তত্ত্বে চার্জযুক্ত কণাদের সকল পারস্পারিক ক্রিয়া-প্রতিক্রিয়াই ফোটনের আদান প্রদান হিসাবে বর্ণনা করা হয়ে থাকে । নিচে চিত্রের সাহায্যে তড়িচ্চুম্বকীয় বলের প্রাথমিক পদ্ধতি সম্পর্কে ধারণা দেওয়া হল –